The Daily Show

The Daily Show er et direktesendt studiobasert amerikansk humorprogram som har gått på Comedy Central siden 1996. Programmet inneholder mye politiske satire og har siden 2015 vært ledet av Trevor Noah. Han tok over etter Jon Stewart, som hadde ledet det i over 15 år. Programmet sendes fire dager i uka, fra mandag til torsdag. 

I Norge sendes det på NRK, Comedy Central Norge og Canal+.

Programmet parodierer de amerikanske nyhetsprogrammene, og oppbygningen er vanligvis slik at den første delen har en nyhetsopplesning hvor man gjør narr av både mediene og folk i medienes søkelys. I den andre delen har vanligvis en av programmets korrespondenter et innslag, mens det kommer en gjest til den tredje og siste delen av programmet.

Programledere 
 Craig Kilborn (1996–1999)
 Jon Stewart (1999–august 2015)
 Trevor Noah (september 2015–)

Referanser

Eksterne lenker 
 
 

Nyhets- og aktualitetsprogrammer på TV fra USA
Humorprogrammer på TV fra USA
TV-serier fra 1990-årene, fra USA
TV-serier fra 2000-årene, fra USA
TV-serier fra 2010-årene, fra USA
TV-produksjoner på Comedy Central